འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་
རབ་ཏུ་འབར་བའི་མདོ་ལས་གཤེན་གྱི་དགེ་
སྤྱོད་རྣམ་པར་དག་པ་བསྟན་པའི་
མདོ་བཞུགས་སོ། །
།གཡུང་དྲུང་ལྷ་ཡི་སྐད་དུ་ན། ལམ་གསལ་ཧ་ར་པྲ་ཅི་ན། གང་ཟག་མི་ཡི་
སྐད་དུ་ན། གཤེན་གྱི་དགེ་སྤྱོད་རྣམ་པར་དག་པ་བསྟན་པའི་མདོ། རྣམ་པ་ཐམས་
ཅད་མཁྱེན་པ་སྤྲུལ་པའི་སྐུ་ལ་ཕྱག་འཚལ་ལོ། །
༧ དེའི་ཚེ་དེའི་དུས་ན། རྣམ་པ་ཐམས་ཅད་མཁྱེན་པ་སྤྲུལ་པའི་སྐུ་དེས། སྟོན་པ་
འགྲོ་བ་སེམས་ཅན་གྱི་དོན་དུ་མི་མཇེད་ཀྱི་འཇིག་རྟེན། ལྷོ་འཛམ་བུ་གླིང་གི་དམིག །
སོག་ཁ་བོན་གྱི་འབྱུང་གནས། གནས་མཆོག་དམ་པ་འོལ་མོ་གླིང་ཆེན་གྱི། རྒྱལ་ས་
བར་པོ་སོ་བརྒྱད་དུ་སྐུ་འཁྲུངས་ནས། མཛད་པ་བཅུ་གཉིས་ཀྱི་དོན་མཐར་ཕྱིན་པར་
མཛད་དེ། དེ་ཡང་བསྟན་པ་རྗེས་བཞག་གི་མཛད་པ་རྫོགས་ནས། འདུལ་བ་ཁྲིམས་
ཀྱི་མཛད་པའི་དུས་ལ་བབ་སྟེ། དེ་ཡང་དང་པོ་གསས་མཁར་ཁྲི་སྨོན་རྒྱལ་བཞད་ཀྱི་
སྒོ་དྲུང་དུ་བྱོན་ནས། སྐྱེ་རྒ་ན་འཆིའི་ཆུ་བོ་བཞི་ལ་གཟིགས་ཏེ། འཁོར་རྣམས་ལ་སྡུག་
བསྔལ་བ་འཁོར་བའི་ཉེས་དམིགས་དང་། སྐྱེ་རྒ་ན་འཆིའི་དར་གུད་དང༌། མི་བདེ་
སྡུག་བསྔལ་གྱི་གཡང་ས་དང་། ཐར་པ་བདེ་བའི་བྲོད་ཁ་དང་། ཉོན་མོངས་དུག་ལྔའི་
175

གསུང་རབ་སྒོ་མཛོད་རིན་པོ་ཆེའི་གླེགས་བམ།
24
པར།
ཉེས་སྐྱོན་དང་། བླ་མེད་གོ་འཕང་སྒྲུབ་ཐབས་དང༌། མདོ་སྡེ་དུ་མ་གཏན་ལ་ཕབ་སྟེ་
གསུངས་སོ། །དེ་ནས་རབ་ཏུ་བྱུང་བར་དགོངས་ནས། རྒྱན་དང་ཡོ་བྱད་ལོངས་སྤྱོད་
ཐམས་ཅད་སྤངས་ཤིང་། བར་སྣང་སྟོང་པའི་དབྱིངས་རུམ་ནས། ཡེ་ཤེས་ལྷའི་ཐུགས་
རྗེ་དང༌། ཐབས་ཀྱི་མཆོག་གིས་སྤྲུལ་པ་ལས་རབ་ཏུ་བྱུང་བའི། ན་བཟའ་བླང་བའི་
གོས་དྲུག་དང་། ཧོས་རུ་གསིལ་བའི་སྒྲ་སྙན་དང་། པད་ཆ་པད་ཁུག་སྔོན་པོ་དང་།
པད་ཤུན་གདིང་བ་ཁུད་དུ་བཅུགས་ཏེ། འཁོར་རྣམས་ཀྱི་བཤོལ་བས་ཀྱང་མ་ཐུབ་
མི་ལས་གཤོག་སྐྱེས་མཁའ་ལྡིང་ཤང་ཤང་དུ་སྤྲུལ་ནས། བར་སྣང་སྟོང་པའི་
ཁམས་སུ་འཕུར་ཏེ། འོག་མིན་གྱི་གནས་སུ་བྱོན་ནས། རང་འབྱུང་མཆོད་རྟེན་རྣམ་
བཞི་དང་། དྲང་སྲོང་ལེགས་ལྡན་རྒྱལ་བའི་མདུན་དྲུང་དུ་རབ་ཏུ་བྱུང་བར་མཛད་
དོ། །དེ་ནས་བསླབ་གསུམ་ཡོངས་སུ་རྫོགས་པར་དགོངས་ནས། དཀའ་ཐུབ་མཐར་
ཕྱིན་པར་མཛད་དེ། སུམ་ཅུ་རྩ་གསུམ་གྱི་གནས་སུ། ངང་པའི་རྒྱལ་པོ་ཆུ་འབྱེད་
དང་ཐབས་ཅིག་ཏུ། ཆུ་ལས་འོ་མ་ཕྱེད་པའི་ཐིགས་རེ་དང་། འབྲས་ས་ལུ་ཉག་མ་རེ་
གསོལ་ནས། བྱའི་དཀའ་ཐུབ་ལོ་གཅིག་མཛད་དོ། །དེ་ནས་རྒྱལ་ཆེན་རིགས་བཞིའི་
གནས་སུ། སྤྲེའུའི་རྒྱལ་པོ་ཧ་ནུ་མན་དྷ་དང་ཐབས་ཅིག་ཏུ། ཤིང་ཏོག་གི་འབྲུ་མ་རེ་
དང་། ཤིང་ལོའི་སྟེང་དུ་ཁ་བ་ཆགས་པའི་ཆུ་ཐིགས་པ་རེ་གསོལ་ནས། སྤྲེའུའི་དཀའ་
ཐུབ་ལོ་གཅིག་མཛད་དོ། །དེ་ནས་འོལ་མོ་ལུང་རིང་གི་བྱང་ནུབ་ཟད་མཚམས་མེ་
ཏོག་གི་གླིང་ལ། མཁའ་ལྡིང་གི་རྒྱལ་པོ་ཤང་ཤང་དང་ཐབས་ཅིག་ཏུ། ཆུ་སེང་གེའི་
ཐིགས་པ་རེ་དང༌། རྩ་ཨུ་མེར་གྱི་མཆོག་མ་རེ་གསོལ་ནས། མིའི་དཀའ་ཐུབ་ལོ་གཅིག་
མཛད་དོ། །དེ་ནས་བདུད་དང་སྲིན་པོ་དང་། མུ་སྟེགས་རྣམས་འཁོར་དུ་གྱུར་ཏེ། རི་
བོ་གསེར་ལྡན་གྱི་རྩ་བ། ཆུ་གྱིམ་ཤང་གི་འགྲམ་དུ་བྱོན་ནས། འཁོར་སྡེ་བཞི་ཡ་བརྒྱད་
དང་། བདུད་སྲིན་མུ་སྟེགས་འཁོར་རྣམས་ལ། དག་པ་འདུལ་ཁྲིམས་བོན་སྡེ་ལས།
176

མདོ་སྡེ།
༼ནའོ།༽
དགེ་སྤྱོད་རྣམ་པར་དག་པའི་མདོ།
བསླབ་གསུམ་ཡང་དག་གི་སྡེ་དང་། རྣམ་དག་དཀའ་ཐུབ་ཀྱི་སྡེ་དང་། འདུལ་ཁྲིམས་
གཙང་མའི་སྡེ་དང་། བསྲུང་ཁྲིམས་ངོས་བསྟན་གྱི་སྡེ་དང་། སྦྱངས་ཐོབ་མཐར་ཕྱིན་
གྱི་སྡེ་དང་། རྒོལ་བ་ཚར་གཅོད་ཀྱི་སྡེ་དང་། མུ་བཞི་མཐའ་བསལ་གྱི་སྡེ་དང་། གལ་
པོ་རྩོད་སྤང་གི་སྡེ་དང་། དག་པ་རྣམ་འགྲེལ་གྱི་སྡེ་དང་། སྤོབས་པ་མཐར་ཕྱིན་གྱི་སྡེ་
དང་། འདུལ་བྱེད་སྡེ་བཅུ་རུ་གཏན་ལ་ཕབ༌སྟེ༌གསུངས་སོ། །
དེ་ནས་ཡང་འདུལ་བ་ཁྲིམས་ཀྱི་གླིང༌། གསས་ཁང་བ་རབ་གསེར་གླིང་དུ་བྱོན་ནས།
ཕྱི་རབས་ཀྱི་འགྲོ་བ་རྣམས་ཁ་ལོ་ཡོངས་སུ་བསྒྱུར་བ་དང་། འདུས་པའི་འཁོར་རྣམས་
ཁྱིམ་སྤང་རབ་ཏུ་བྱུང་བ་བྱ་བའི་ཕྱིར། འདུལ་བ་རྒྱུད་དྲུག་ཏུ་དབྱེ་ནས་གཏན་ལ་ཕབ་
སྟེ་གསུངས་སོ། །དེ་ནས་འདུས་པའི་འཁོར་རྣམས་ལ། འདུལ་བ་ཁྲིམས་ཀྱི་སྡོམ་པ་
ཕོག་ནས། གང་ཡང་མི་འཆལ་ཞིང་མ་འདྲེས་པ་བྱ་བ་དང་། ཕོ་མོ་དབྱེ་ནས་གནས་
རིས་སོ་སོ་རུ་འཛིན་པའི་ཆེད་དུ། གསས་མཁར་ཁྲི་སྨོན་རྒྱལ་བཞད་དང་། ཁོང་མ་
ནེའུ་ཆུང་གཉིས་ཀྱི་བར། མཆོད་རྟེན་རྣམ་དག་དཀར་པོའི་མདུན། གྲོང་ཁྱེར་རྣམ་
དག་བཀོད་པའི་དབུས་དཀྱིལ་དུ་བཞུགས་ཏེ། ཀུན་ལ་འདུལ་ཁྲིམས་ཀྱི་སྡོམ་པ་ཕོག་
ནས། ཕོ་གླིང་མོ་གླིང་སོ་སོ་རུ་དབྱེ་བ་མཛད་དོ། །དེ་ནས་ཡང་ཕོ་གླིང་མོ་གླིང་གཉིས་
ཀྱི་བར་མཚམས་སུ། གདན་སེང་གེའི་ཁྲི་ལ་བཞུགས་ཏེ། ཕོ་མོ་དབྱེ་ནས་གནས་
རིས་སོ་སོ་རུ་འཛིན་པ་ལ། གཤེན་གྱི་དགེ་སྤྱོད་རྣམ་པར་དག་པའི་དོན་བསྟན་པར་
དགོངས་ནས། གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་པོ། དྲང་
སྲོང་རྒྱལ་བ་དང་ཐབས་ཅིག་ཏུ་བཞུགས་སོ། །གཤེན་རབ་གཡུང་དྲུང་སེམས་དཔའ་
སེམས་དཔའ་ཆེན་པོ། གཙུག་གཤེན་རྒྱལ་བ་དང་ཐབས་ཅིག་ཏུ་བཞུགས་སོ། །གཤེན་
རབ་གཡུང་དྲུང་སེམས་དཔའ་སེམས་དཔའ་ཆེན་པོ། གཙུག་སྲས་རྨ་བོ་དང་ཐབས་
ཅིག་ཏུ་བཞུགས་སོ། །གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་པོ།
177

གསུང་རབ་སྒོ་མཛོད་རིན་པོ་ཆེའི་གླེགས་བམ། 24
ཁྲི་ལྡེ་གུང་གྲགས་དང་ཐབས་ཅིག་ཏུ་བཞུགས་སོ། །གཤེན་རབ་གཡུང་དྲུང་སེམས་
དཔའ་སེམས་དཔའ་ཆེན་པོ། ཚུལ་འབར་ཁྲི་ཤེས་དང་ཐབས་ཅིག་ཏུ་བཞུགས་སོ། །
གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་པོ། ཁྲི་རྒྱལ་ཐང་པོ་དང་
ཐབས་ཅིག་ཏུ་བཞུགས་སོ། །གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་
པོ། ཁྲི་འོད་སྒྲོན་མ་དང་ཐབས་ཅིག་ཏུ་བཞུགས་སོ། །གཤེན་རབ་གཡུང་དྲུང་སེམས་
དཔའ་སེམས་དཔའ་ཆེན་པོ། གུང་ཁྲི་གསལ་འོད་དང་ཐབས་ཅིག་ཏུ་བཞུགས་སོ། །
གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་པོ། གཙུག་སྲས་འཕྲུལ་བུ་
དང་ཐབས་ཅིག་ཏུ་བཞུགས་སོ། །གཤེན་རབ་གཡུང་དྲུང་སེམས་དཔའ་སེམས་དཔའ་
ཆེན་པོ། བདེ་ལྡན་དྲང་སྲོང་དང་ཐབས་ཅིག་ཏུ་བཞུགས་སོ། །གཤེན་རབ་གཡུང་
དྲུང་སེམས་དཔའ་སེམས་དཔའ་ཆེན་པོ། གཙང་མ་གཙུག་ཕུད་དང་ཐབས་ཅིག་ཏུ་
བཞུགས་སོ། །གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་པོ། ཚངས་པ་
གཙུག་ཕུད་དང་ཐབས་ཅིག་ཏུ་བཞུགས་སོ། །གཤེན་རབ་གཡུང་དྲུང་སེམས་དཔའ་
སེམས་དཔའ་ཆེན་པོ། སྤང་ལ་གནམ་གཤེན་དང་ཐབས་ཅིག་ཏུ་བཞུགས་སོ། །གཤེན་
རབ་གཡུང་དྲུང་སེམས་དཔའ་སེམས་དཔའ་ཆེན་པོ། སྤོས་ཀྱི་གླང་པོ་དང་ཐབས་ཅིག་
ཏུ་བཞུགས་སོ། །གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་པོ། སྤོས་
ཀྱི་ཐིམ་པ་དང་ཐབས་ཅིག་ཏུ་བཞུགས་སོ། །གཤེན་རབ་གཡུང་དྲུང་སེམས་དཔའ་
སེམས་དཔའ་ཆེན་པོ། དག་པ་སྒྲིབ་སེལ་དང་ཐབས་ཅིག་ཏུ་བཞུགས་སོ། །གཤེན་
རབ་གཡུང་དྲུང་སེམས་དཔའ་སེམས་དཔའ་ཆེན་པོ། ལྷའི་དྲང་སྲོང་ཡེ་ཤེས་ངང་ལྡན་
དང་ཐབས་ཅིག་ཏུ་བཞུགས་སོ། །གཤེན་རབ་གཡུང་དྲུང་སེམས་དཔའ་སེམས་དཔའ་
ཆེན་པོ། ཀླུའི་དྲང་སྲོང་གཙང་མ་སྒྲིབ་སེལ་དང་ཐབས་ཅིག་ཏུ་བཞུགས་སོ། །གཤེན་
རབ་གཡུང་དྲུང་སེམས་དཔའ་སེམས་དཔའ་ཆེན་པོ། གཤེན་གྱི་དྲང་སྲོང་བདེན་པ་
178

མདོ་སྡེ།
༼ནའོ།༽
དགེ་སྤྱོད་རྣམ་པར་དག་པའི་མདོ།
སྨྲ་བ་དང་ཐབས་ཅིག་ཏུ་བཞུགས་སོ། །གཞན་ཡང་འཁོར་དུ་གཏོགས་པའི་གཡུང་
དྲུང་སེམས་དཔའ་སེམས་དཔའ་ཆེན་པོ། དག་པ་དྲང་སྲོང་ཕོ་མོའི་སྡེ་དང་། གཙང་
མ་གཙུག་ཕུད་ཕོ་མོའི་སྡེ་དང༌། ཚུལ་གནས་དགེ་བསྙེན་ཕོ་མོའི་སྡེ་དང་། བསྙེན་
གནས་ཡན་ལག་ཕོ་མོའི་སྡེ་དང་། གཞན་ཡང་ལྷ་དང་། ཀླུ་དང་། མི་དང་། ལྷ་མ་
ཡིན་དང༌། མི་འམ་ཅི་ལ་སོགས་པའི་འཇིག་རྟེན་ན་ཚུལ་ལ་གནས་པ་དང༌། ཚུལ་
ལ་ཞུགས་པ་དང་། ཚུལ་དང་ལྡན་པ་དང་། ཁྲིམས་ལ་གནས་པ་དང་། ཁྲིམས་ལ་
ཞུགས་པ་དང་། ཁྲིམས་དང་ལྡན་པ་ལ་སོགས། འཁོར་བྱེ་བ་ས་ཡ་དུང་ཕྱུར་དང་
བཅས་ནས་བཞུགས་སོ། །
དེ་ནས་འཁོར་རྣམས་ཀྱིས་སྟོན་པ་ལ། བླ་ན་མེད་པའི་མཆོད་པ་སྤྲིན་གྱི་རྒྱན་ཞེས་
བྱ་བ་བཤམས་ནས་ཕུལ་ཏེ། དེ་ཡང་ལ་ལས་ནི་ལྷའི་དར་ཕྱར་རོ། །ལ་ལས་ནི་ལྷའི་
དུང་འབུད་དོ། །ལ་ལས་ནི་ལྷའི་རྔ་བརྡུང་ངོ༌། །ལ་ལས་ནི་ལྷའི་གཤང་དཀྲོལ་ལོ། །ལ་
ལས་ནི་ལྷའི་གླིང་བུ་འབུད་དོ། །ལ་ལས་ནི་ལྷའི་ཏམ་བུ་ར་འབུད་དོ། །ལ་ལས་ནི་ལྷའི་
པི་ཝཾ་བསྒྲིལ་ལོ། །ལ་ལས་ནི་ལྷའི་ཅག་པར་བརྡེབས་སོ། །ལ་ལས་ནི་ལྷའི་ཅོང་ཆེན་
བརྡུང་ངོ༌། །ལ་ལས་ནི་ལྷའི་ཅིང་ཆེན་བསྒྲགས་སོ། །ལ་ལས་ལྷའི་བིང་ཆེན་དཀྲོལ་
ལོ། །ལ་ལས་ནི་ལྷའི་གདུགས་ཁྱེར་རོ། །ལ་ལས་ནི་ལྷའི་རྒྱལ་མཚན་ཕྱར་རོ། །ལ་ལས་
ནི་ལྷའི་བ་དན་ཕྱར་རོ། །ལ་ལས་ནི་ལྷའི་ཕྱེ་མ་ཁྱེར་རོ། །ལ་ལས་ནི་ལྷའི་འཕུར་མ་
བརླབས་སོ། །ལ་ལས་ནི་ལྷའི་བླ་གུར་ཕུབ་བོ། །ལ་ལས་ནི་ལྷའི་ཡོལ་བ་བྲེའོ། །ལ་ལས་
ནི་ལྷའི་མར་མེ་བལྟམ་མོ། །ལ་ལས་ནི་ལྷའི་སྒྲོན་མེ་འདེགས་སོ། །ལ་ལས་ནི་ལྷའི་སྤོས་
མེ་བཏུལ་ལོ། །ལ་ལས་ནི་ལྷའི་གཙང་ཚན་གཏོར་རོ། །ལ་ལས་ནི་ལྷའི་སྐུ་ཁྲུས་གསོལ་
ལོ། །ལ་ལས་ནི་ལྷའི་ཞལ་ཟས་འབུལ་ལོ། །ལ་ལས་ནི་ལྷའི་མེ་ཏོག་གཏོར་རོ། །ལ་ལས་
ནི་ལྷའི་བསྟོད་ཚིག་བྱེད་དོ། །ལ་ལས་ནི་ལྷའི་མཆོད་བརྗོད་བྱེད་དོ། །དེ་ལྟར་དུ་ལྷའི་
179

གསུང་རབ་སྒོ་མཛོད་ཪིན་པོ་ཆེའི་གླེགས་བམ། 24
རོལ་མོ་དང་། མཆོད་པ་བསམ་གྱིས་མི་ཁྱབ་པར་ཕུལ་བས། འཇིག་རྟེན་གྱི་ཁམས་
ཀྱང་། གཡོ་བ་དང་། འགུལ་བ་དང་། འུར་བ་དང་། ཐུག་པ་དང་། ཆེམས་པ་དང་།
མེར་བ་དང་། ལྡེག་པར་བྱུང་ངོ༌། །དེའི་དུས་སུ་ནམ་མཁའ་ལས་གསལ་བའི་འོད་
མང་པོ་ཤར་རོ། །བར་སྣང་ལས་སྙན་པའི་སྒྲ་མང་པོ་གྲགས་སོ། །ས་གཞི་ལས་མཛེས་
པའི་མེ་ཏོག་མང་པོ་སྐྱེས་སོ། །
དེའི་ཚེ། སྟོན་པས་ཀྱང་མཆོད་པ་དེ་དག་ཐམས་ཅད། ཐུགས་རྗེས་བྱིན་གྱིས་
བརླབས་ནས། ཐུགས་ལས་འོད་ཟེར་བྱེ་བ་ས་ཡ་སྤྲོས་པར་མཛད་དེ། དེ་ཡང་སྐུ་
ཞབས་ཀྱི་མཐིལ་རུམ་ནས་ཀྱང་། འོད་ཟེར་བྱེ་བ་ས་ཡ་ཁྲི་ཕྲག་དྲུག་ཅུ་དྲུག་ཅུར་སྤྲོ་
ཞིང་བཀྱེའོ། །དེ་བཞིན་དུ། སྐུ་གསང་བའི་གནས་དང་། ལྟེ་བའི་ཀློང་རུམ་དང་།
ཐུགས་ཀྱི་དང་གོང་དང་། མགུར་གྱི་གསང་གོང་དང་། ལྟག་པའི་རྒྱས་རུམ་དང་། སྤྱི་
བོའི་གཙུག་རུམ་ནས་ཀྱང༌། འོད་ཟེར་བྱེ་བ་ས་ཡ་ཁྲི་ཕྲག་དྲུག་ཅུ་དྲུག་ཅུར་སྤྲོ་ཞིང་
བཀྱེའོ། །དེ་བཞིན་དུ། སྐུ་ཞལ་གྱི་དཀྱིལ་འཁོར་དང་། དཔྲལ་བའི་དབྱེས་རུམ་དང༌།
སྨིན་མཚམས་ཀྱི་མཛོད་སྤུ་དང༌། ཕྱག་ཞབས་ཀྱི་སོར་མོ་དང༌། ཡན་ལག་གི་ལྷུ་
ཚིགས་དང་། དབང་པོའི་སྒོ་རྣམས་ནས་ཀྱང་། འོད་ཟེར་བྱེ་བ་ས་ཡ་ཁྲི་ཕྲག་དྲུག་ཅུ་
དྲུག་ཅུར་སྤྲོ་ཞིང་བཀྱེའོ། །འོད་ཟེར་དེ་དག་གིས། སྟོང་གསུམ་གྱི་སྟོང་ཆེན་པོ། འཇིག་
རྟེན་གྱི་ཁམས་རབ་འབྱམས་དཔག་ཏུ་མེད་པ་རུ་སྤྲོས་པས། མེ་ཏོག་གི་ཆར་མངོན་
པར་བབས་ཏེ། སྣང་བ་ཆེན་པོས་ཡོངས་སུ་ཁྱབ་པ་རུ་གྱུར་ཏོ། །འོད་ཟེར་དེ་དག་
ཚུར་འདུས་པ་ལས། སྟོན་པའི་ཐུགས་ལ་གསལ་བའི་འོད་ཚོན་གང་དུ་གནས་ཏེ། དྲི་
མ་མེད་པ་རྣམ་དག་འདུལ་བའི་ཏིང་ངེ་འཛིན་ལ་སྙོམས་པར་ཞུགས་སོ། །
༧ དེའི་ཚེ་དེའི་དུས་ན། འཁོར་དུ་གཏོགས་པའི་གཤེན་རབ་གཡུང་དྲུང་སེམས་
དཔའ་རྣམས་ཀྱི་ནང་ནས། གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་
180

མདོ་སྡེ།
༼ནའོ།༽
དགེ་སྤྱོད་རྣམ་པར་དག་པའི་མདོ།
པོ། དྲང་སྲོང་རྒྱལ་བ་རང་གི་གདན་ལས་ལངས་ནས། ཚུལ་གོས་ཕྲག་པ་གཅིག་ཏུ་
གཟར་ནས། ལྷའི་མེ་ཏོག་ཨུ་དུམ་ཝ་ར་ལག་ཏུ་ཐོགས་ནས། གཤེན་རབ་དེ་དག་གི་
སྤྱན་སྔར་འཁོད་དེ། མགོ་བོས་ཞབས་ལ་ཕྱག་འཚལ་ཞིང༌། པུས་མོ་གཡས་པའི་ལྷ་
ང་ས་ལ་བཙུགས་ནས་གསོལ་པ། སྟོན་པ་གཤེན་རབ་མཆོག །བདག་ཅག་འཁོར་དུ་
གཏོགས་པའི་གཡུང་དྲུང་སེམས་དཔའ་རྣམས་དང༌། ཕྱི་རབས་རྗེས་སུ་འབྲང་བའི་
གང་ཟག་ལ། རྣམ་དག་འདུལ་བ་ཁྲིམས་ཀྱི་བཀའ་ལུང་ལས། ངེས་ཚིག་བདེན་པའི་
བོན་གཅིག་བསྟན་དུ་གསོལ། ཞེས་ཞུས་སམ་གསོལ་ཏོ། །
དེ་ལ་གཤེན་རབ་མཆོག་གིས་བཀའ་སྩལ་པ། ཉོན་ཅིག་གཤེན་རབ་དྲང་སྲོང་རྒྱལ་
བ་དང་། འདུས་པའི་འཁོར་རྣམས་དབང་པོ་གཏོད་ལ་ཉོན། མ་ནོར་ངེས་པའི་ལམ་
ལ་ཞུགས་ནས་སུ། མ་ནོར་ངེས་པའི་དོན་ལ་འཇུག་པ་ན། ད་ལྟ་འདུས་འཁོར་སྡེ་བཞི་
ཡ་བརྒྱད་དང་། ཕྱི་རབས་རྗེས་འབྲང་གང་ཟག་ཕོ་མོ་རྣམས། འཇིག་རྟེན་འཁོར་
བའི་ལས་སྤྱོད་རྒྱབ་ཏུ་བོར། སྡིག་པ་མི་དགེ་བཅུ་པོ་གཏན་ནས་སྤོངས། དགེ་བཅུ་
གཡུང་དྲུང་བོན་ལ་ཡིད་གཞུངས་སྤྱོད། ཐེག་པ་གོང་འཕེལ་ཚུལ་གནས་དགེ་བསྙེན་
དང༌། གཙང་མ་གཙུག་ཕུད་དག་པ་དྲང་སྲོང་དང་། རྣམ་དག་དཀའ་ཐུབ་དྲི་མེད་
ལམ་ལ་ཞུགས། ཕྱི་ཡི་ཚུལ་དང་ནང